stanford-oval/wikipedia huggingface dataset:
Jouko Kämäräinen

Jouko Juhani Kämäräinen (14. elokuuta 1957 Oulu – 12. tammikuuta 2024 Oulu) oli suomalainen jääkiekkoilija ja jääpalloilija.
Kämäräinen pelasi jääkiekon SM-liigassa Oulun Kärpissä, ja voitti Suomen mestaruuden kaudella 1980–1981. Hän pelasi Kärppien edustusjoukkueessa vuosina 1975–1984. Jääkiekkoura päättyi vuonna 1984.
Jääkiekkovuosiensa jälkeen Kämäräinen siirtyi pelaamaan jääpalloa pääsarjatasolla Oulun Luistinseurassa ja voitti Suomen-mestaruuden vuosina 1986, 1990 ja 1991. Pelaajauran jälkeen Kämäräinen toimi muun muassa OLS:n miesten edustusjoukkueessa valmentajana.
Jörg Fiedler

| Mitalit | Mitalit | Mitalit |  |
| --- | --- | --- | --- |
|  Jörg Fiedler |  Jörg Fiedler |  Jörg Fiedler |  |
Maa:   Saksa
Miesten miekkailu
|  Olympialaiset  |  Olympialaiset  |  Olympialaiset  |  |
|  Pronssia | Ateena 2004 | kalpa, joukkuekilpailu |  |
Jörg Fiedler  (s. 21. helmikuuta 1978 Leipzig) on saksalainen miekkailija ja olympiamitalisti. Hän oli mukana saamassa kalvan joukkuekilpailussa pronssia vuoden 2004 kesäolympialaisissa Ateenassa. Samoissa kisoissa hän jäi kalvan yksilökilpailussa 25. sijalle.
Sydneyn kesäolympialaisissa 2000 Fiedler jäi kalvan yksilökilpailussa 18. sijalle ja joukkuekilpailussa viidenneksi. Vuoden 2012 kesäolympialaisissa Lontoossa hän kilpaili vain kalvan yksilökilpailussa ja sijoittui siinä kahdeksanneksi.
Jouko Lehmus

Jouko Juhani Lehmus (5. marraskuuta 1935 Kuru – 30. toukokuuta 2017 Huittinen) oli suomalainen yrittäjä ja yritysjohtaja, joka sai kauppaneuvoksen arvonimen.
Lehmuksen vanhemmat olivat postimies Kalle Adolf Lehmus ja kansakoulunopettaja Elna Maria Tanner. Hän avioitui 1957 Anja Koiviston kanssa. Lehmus kävi viisi luokkaa keskikoulua. Hän oli sekatyömies ja Ikaalisissa Juhtimäen kansakoulun yläluokkien opettaja 1952–1953, RAY Oy:n palveluksessa Tampereella 1956, Lihansavustamo Kalle Mattilan työntekijä Laviassa vuodesta 1956, vuodesta 1958 K. Mattila & K:nien yhtiömies ja vuodesta 1962 Lavian Lihapojat K. Mattila & K:nien osakas ja työntekijä, vuodesta 1965 Huittisten Lihapojat K. Mattila & K:nien osakas ja työntekijä ja vuodesta 1977 Huittisten Lihapojat -osakeyhtiön osakas ja toimitusjohtaja 1977–1998 sekä hallituksen puheenjohtaja vuodesta 1998 vuoteen 2001. Lehmuksella oli myös useita liike-elämän ja muita asiantuntija- ja luottamustehtäviä. Kauppaneuvoksen arvonimen hän sai 1988.
Javi Martínez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Javier Martínez Aginaga
Syntymäaika: 2. syyskuuta 1988 (ikä 36)
Syntymäpaikka:  Estella-Lizarra, Espanja
Pelipaikka: puolustava keskikenttäpelaaja, keskuspuolustaja
Pituus: 190 cm
Seura
Seura:  Qatar SC
Junioriseurat
2001–2005:  Osasuna
Seurat
| Vuodet | Seura | O | (M) |
| 2005–2006 |  Osasuna B | 32 | (2) |
| 2006–2012 |  Athletic Bilbao | 201 | (22) |
| 2012–2021 |  Bayern München | 165 | (9) |
| 2021– |  Qatar SC |  |  |
Maajoukkue
| 2005 |  Espanja U17 | 5 | (0) |
| 2006–2007 |  Espanja U19 | 5 | (0) |
| 2007–2011 |  Espanja U21 | 24 | (0) |
| 2012 |  Espanja U23 | 4 | (1) |
| 2010–2014 |  Espanja | 18 | (0) |
 Seurajoukkueuran tilastot kattavat vain kansalliset sarjat, päivitetty 24. toukokuuta 2021.  Maajoukkueuran tilastot päivitetty 24. toukokuuta 2021.
Javier ”Javi” Martínez Aginaga (s. 2. syyskuuta 1988 Estella-Lizarra, Navarra, Espanja) on espanjalainen jalkapalloilija, pelipaikaltaan keskikenttäpelaaja. Hän edustaa qatarilaista Qatar Sports Clubia. Hän edusti kotimaansa pääsarjassa kuusi vuotta Athletic Bilbaota ja Saksan Bundesliigassa yhdeksän vuotta Bayern Müncheniä.
Seurajoukkueura

Martínezin kasvattajaseura on pamplonalainen Osasuna, josta hän siirtyi heinäkuussa 2006 Athletic Bilbaoon. Athletic maksoi tuolloin 17-vuotiaasta Martínezista, joka oli pelannut vain Osasunan B-joukkueessa Espanjan kolmanneksi korkeimmalla sarjatasolla Segunda División B:ssä, kuuden miljoonan euron siirtokorvauksen. Syyskuussa 2008 Martínezin alun perin vuoteen 2012 ulottunutta sopimusta jatkettiin vuoteen 2014 asti. Sopimuksessa oli 30–36 miljoonan euron purkuklausuuli.
Nuoresta iästään huolimatta Martínez vakiinnutti paikkansa Athleticin kokoonpanossa jo ensimmäisellä kaudellaan 2006–2007 ja kuului siitä lähtien joukkueen runkopelaajiin. Ensiesiintymisensä Espanjan korkeimmalla sarjatasolla Primera Divisiónissa hän teki 27. elokuuta 2006 ottelussa Real Sociedadia vastaan. Esikoiskauden henkilökohtainen huippukohta Martínezille oli joulukuun Deportivo-vierasottelu, jossa hän teki kaksi maalia. Kaudella 2008–2009 hän teki maalin Espanjan cupin Copa del Reyn välierässä Sevillaa vastaan ja oli näin hankkimassa Athleticin ensimmäistä loppuottelupaikkaa 24 vuoteen. Loppuottelussa, jossa Martínez oli avauskokoonpanossa, Barcelona oli kuitenkin vahvempi. Hän pelasi 14 ottelua Eurooppa-liigassa kaudella 2011–2012, mukaan lukien tappiollinen finaali.
Martínez pelasi Athletic Bilbaossa kuuden kauden aikana 201 Primera Divisiónin ottelua, joissa hän teki 21 ja syötti kuusi maalia. Eurooppa-liigassa hän pelasi karsintoineen 25 ottelua ja teki kaksi maalia.
Martínez siirtyi Bundesliigassa pelaavaan Bayern Müncheniin 40 miljoonan euron siirtosummalla elokuussa 2012. Hän on kauden 2020–2021 loppuun mennessä pelannut 165 Saksan pääsarjaottelua, joissa hän on viimeistellyt yhdeksän maalia ja antanut kuusi maalisyöttöä. Mestarien liigan 66 ottelussa hän on tehnyt kaksi ja syöttänyt neljä maalia. Bayernin Mestarien liigan voittovuosina hän pelasi 11 ottelua, mukaan lukien finaali, kaudella 2012–2013 ja seitsemän ottelua, muttei loppuottelua, kaudella 2019–2020. Hän on voittanut Saksan-mestaruuden yhdeksän kertaa peräkkäin kausilla 2012–2021, Saksan cupin 2013, 2014, 2016, 2019 ja 2020 sekä DFL-Supercupin 2016, 2017, 2018 ja 2020. Hän voitti seurajoukkueiden maailmanmestaruuden ja UEFA Super Cupin 2013 ja 2020.
Maajoukkueura

Martínez on pelannut Espanjan juniorimaajoukkueissa ja epävirallisessa Baskimaan maajoukkueessa. Hän on alle 19-vuotiaiden Euroopan-mestari vuodelta 2007. Martínez toimi mestarijoukkueen kapteenina, mutta ei ollut mukana Kreikkaa vastaan käydyssä loppuottelussa pelikiellon vuoksi. Hän osallistui alle 21-vuotiaiden EM-kilpailuihin kesällä 2009, ja uudelleen 2011, jolloin pelasi kaikki viisi ottelua Espanjan voittaessa mestaruuden.
Martínez valittiin Espanjan maajoukkueen kokoonpanoon vuoden 2010 MM-kilpailuihin. Ensiesiintymisensä maajoukkueessa hän teki 29. toukokuuta 2010 Saudi-Arabiaa vastaan pelatussa harjoitusottelussa. MM-kilpailuissa 2010 hän pelasi maailmanmestaruuden voittaneen Espanjan joukoissa 16 minuuttia alkulohkon pelissä Chileä vastaan. EM-kilpailuissa 2012 hän pelasi 25 minuuttia alkulohkon pelissä Irlantia vastaan Espanjan tiellä maanosan mestaruuteen. MM-kilpailuissa 2014 hän pelasi jälleen alkulohkon pelin Chileä vastaan.
Saavutukset

Maailmanmestaruus: 2010
Euroopan-mestaruus: 2012
Alle 21-vuotiaiden Euroopan-mestaruus: 2011
Alle 19-vuotiaiden Euroopan-mestaruus: 2007
Mestarien liigan voitto: 2013
Seurajoukkueiden maailmanmestaruus: 2013
UEFA Super Cup: 2013
Saksan-mestaruus: 2013, 2014, 2015, 2016, 2017, 2018, 2019, 2020
Saksan Cup: 2013, 2014, 2016, 2019, 2020
DFL-Supercup: 2016, 2017, 2018
Aiheesta muualla

Wikimedia Commonsissa on kuvia tai muita tiedostoja aiheesta .
Javi Martínezin esittely Athleticin sivustolla (englanniksi)
Espanjan kokoonpano
Espanjan alle 21-vuotiaiden joukkue – Jalkapallon alle 21-vuotiaiden EM-kilpailut 2009
1 Jiménez |
2 Torres |
3 Monreal |
4 J. García |
5 Torrejón |
6 Martínez |
7 Sisi |
8 R. García |
9 Bojan |
10 Jurado |
11 Granero |
12 Azpilicueta |
13 Asenjo |
14 Sánchez |
15 Flores |
16 Marcano |
17 Capel |
18 Suárez |
19 Xisco |
20 Pereira |
21 López |
22 León |
23 Adán |
Valmentaja López Caro
Espanjan joukkue – Jalkapallon MM-kilpailut 2010
1 Casillas |
2 Albiol |
3 Piqué |
4 Marchena |
5 Puyol |
6 Iniesta |
7 Villa |
8 Xavi |
9 Torres |
10 Fàbregas |
11 Capdevila |
12 Valdés |
13 Mata |
14 Alonso |
15 Ramos |
16 Busquets |
17 Arbeloa |
18 Pedro |
19 Llorente |
20 Martínez |
21 Silva |
22 Navas |
23 Reina |
Valmentaja Del Bosque
Espanjan joukkue – Jalkapallon EM-kilpailut 2012
1 Casillas |
2 Albiol |
3 Piqué |
4 Martínez |
5 Juanfran |
6 Iniesta |
7 Pedro |
8 Xavi |
9 Torres |
10 Fàbregas |
11 Negredo |
12 Valdés |
13 Mata |
14 Alonso |
15 Ramos |
16 Busquets |
17 Arbeloa |
18 Alba |
19 Llorente |
20 Cazorla |
21 Silva |
22 Navas |
23 Reina |
Valmentaja Del Bosque
Espanjan joukkue – Jalkapallo kesäolympialaisissa 2012
1 De Gea |
2 Azpilicueta |
3 Domínguez |
4 J. Martínez |
5 Í. Martínez |
6 Alba |
7 Adrián |
8 Muniain |
9 Rodrigo |
10 Mata |
11 Koke |
12 Montoya |
13 Botía |
14 Romeu |
15 Isco |
16 Tello |
17 Herrera |
18 Mariño |
Valmentaja Milla
Espanjan joukkue – Maanosaliittojen cup 2013
1 Casillas |
2 Albiol |
3 Piqué |
4 Martínez |
5 Azpilicueta |
6 Iniesta |
7 Villa |
8 Xavi |
9 Torres |
10 Fàbregas |
11 Pedro |
12 Valdés |
13 Mata |
14 Soldado |
15 Ramos |
16 Busquets |
17 Arbeloa |
18 Alba |
19 Monreal |
20 Cazorla |
21 Silva |
22 Navas |
23 Reina |
Valmentaja Del Bosque
Espanjan joukkue – Jalkapallon MM-kilpailut 2014
1 Casillas |
2 Albiol |
3 Piqué |
4 Martínez |
5 Juanfran |
6 Iniesta |
7 Villa |
8 Xavi |
9 Torres |
10 Fàbregas |
11 Pedro |
12 De Gea |
13 Mata |
14 Alonso |
15 Ramos |
16 Busquets |
17 Koke |
18 Alba |
19 Costa |
20 Cazorla |
21 Silva |
22 Azpilicueta |
23 Reina |
Valmentaja Del Bosque
Joris Mathijsen

| Mitalit> Maa:   Alankomaat.Miesten jalkapallo.MM-kilpailut  | Mitalit> Maa:   Alankomaat.Miesten jalkapallo.MM-kilpailut  | Mitalit> Maa:   Alankomaat.Miesten jalkapallo.MM-kilpailut  | Maa:   Alankomaat> Miesten jalkapallo. |
| --- | --- | --- | --- |
|  Hopeaa | Etelä-Afrikka 2010 | Jalkapallo |  |
Joris Mathijsen (s. 5. huhtikuuta 1980 Goirle, Alankomaat) on alankomaalainen jalkapalloilija, pelipaikaltaan puolustaja.
Mathijsen edusti viimeiset pelivuotensa Eredivisiessä pelaavaa Feyenoordia, jonka riveihin hän siirtyi kesällä 2012. Aiemmin Mathijsen oli edustanut kotimaassaan Willem II:ta vuosina 1998–2004 ja AZ Alkmaaria vuosina 2004–2006 sekä saksalaista HSV:tä vuosina 2006–2011 ja espanjalaista Málagaa 2011–2012.
Mathijsen pelasi Alankomaiden maajoukkueessa 84 ottelua ja teki niissä kolme maalia vuosina 2004–2012. Hän kuului Alankomaiden joukkueeseen vuosien 2006 ja 2010 MM-kisoissa sekä vuosien 2008 ja 2012 EM-kisoissa.
Juhani Nuorvala

Juhani Aarne Kaleva Nuorvala (s. 5. joulukuuta 1961 Helsinki) on suomalainen säveltäjä.
Henkilöhistoria

Juhani Nuorvala syntyi Aarne Nuorvalan ja Helena Hintikan perheeseen. Ylioppilaaksi Nuorvala tuli 1980. Hän opiskeli Sibelius-Akatemiassa valmistuen 1991 sävellyslinjalta opettajanaan Eero Hämeenniemi. Nuorvala on opiskellut sävellystä myös Pariisissa ja New Yorkissa. Hän on toiminut tuntiopettajana useissa korkeakouluissa Suomessa vuodesta 2008 alkaen. Tapiola Sinfoniettan nimikkosäveltäjä hän oli 1998.
Taiteellinen tuotanto

Nuorvalan tunnistettavin pääpiirre on mikrotonaalisuus. Hän on tyylillisesti laaja-alainen säveltäjä, jonka musiikista löytyy kiihkeää rytmistä sykettä, mutta myös lempeästi leijailevaa ambient-henkeä.
Taiteellinen tuotanto > Teoksia

Kajauksia, väreitä kamariyhtyeelle, 1985
Glissements progressifs du plaisir kamariorkesterille, 1987
Pinta ja säe suurelle orkesterille, 1991
Jousikvartetot I ja II, 1992 ja 1997
Kellarisinfonia big bandille, 1995
Kolme impromptua klarinetille ja kanteleelle, 1995
Notturno urbano orkesterille, 1996
Radiofonia Tiksu, 1997
Klarinettikonsertto, 1998
Sinfonietta, 1998
Beat routes sähkörummuille, 2000
Andy Warholin elämästä kertova ooppera Flash Flash, 2005, josta on esitetty vain Intermission-jakso
Kolme madrinaalia, 2007
Fanfaari ja Toccata viola da gamballe ja Fokker-uruille, 2013
Toivo 128 fagotille, 2017
Marche funèbre tricésimoprimale Fokker-uruille ja ensemblelle, 2018
What's a Nice Chord Like You Doing in a Piece Like This harmonikkayhtyeelle
Aiheesta muualla

Fennica Gehrmanin Nuorvala-sivu
Juozas Preikšas

Juozas Preikšas (22. marraskuuta 1926 – 11. helmikuuta 2018) oli liettualainen roomalaiskatolinen piispa. Hän sai pappisvihkimyksensä 23. syyskuuta 1951. Hän tuli 31. lokakuuta 1984 nimitetyksi Kaunasin vihkipiispaksi ja Egnatian titulaaripiispaksi. Hänet vihittiin piispaksi 2. joulukuuta; pääkonsekraattorina toimi Liudas Povilonis, jota avustivat Vincentas Sladkevičius ja Antanas Vaičius.
27. huhtikuuta 1988 Preikšas nimitettiin Kaunasin ja Vilkaviškisin apostoliseksi hallitsijaksi. 2. huhtikuuta 1989 hän sai nimityksen Panevėžysin apostoliseksi hallitsijaksi; vuodesta 1991 hän oli Panevėžysin hiippakunnan piispa. Hän jäi eläkkeelle 5. tammikuuta 2002, jolloin hänen seuraajakseen nimitettiin Jonas Kauneckas.
Jari Loisa

Jari Loisa oli suomalainen lauluntekijä, laulaja ja basisti. Ura alkoi Porvoossa, ensimmäinen levytys oli porvoolaisen Sister-yhtyeen albumi Casino. Bändin hajottua Loisa soitti taustamuusikkona kunnes Siberia perustettiin 1980-luvun alkupuolella. Siberia tuli tunnetuksi kovasta keikkatahdista ja julkaisi kaksi albumia 80-luvulla, yhden 90-luvulla ja vanhan livetaltioinnin 2020.
Siberian jälkeen Loisa julkaisi albumin Kun muut ovat menneet. Tämän jälkeen bändi Loisa alkoi muotoutua, ja julkaisi kaksi albumia. 
2006 Jari Loisa julkaisi instrumantaalialbumin Latitudes - Music for Still Pictures and Relaxation, albumin musiikki oli eräänlainen soundtrack Loisa Latitudes- valokuvanäyttelyyn joka vieraili Suomen kohteiden lisäksi Latviassa ja USA:ssa.
Vuonna 2021 Loisa julkaisi albuminsa Pelkäämättä.
Loisa oli mukana muun muassa Ali Alikosken, Pax Romanan ja Sunhillow-yhtyeen albumeilla vierailijana.
Jari Loisa teki myös levynkansia, esimerkiksi Esa Kotilaisen monet kannet ovat hänen tuotoksiaan. Loisa myös valokuvasi paljon.
Diskografia > Sister

Singlet: 2+2 (will never equal you) / What's in my hands ( RCA PB 9256 ) 1978, No attention ( RCA 1978)
Albumi: CASINO ( RCA PL 40126 ) 1979 Back to shooldays / Blame it on the cornflakes / Moonlady / No attention / What's in my hands / I'm dreamin' all the daytime / Casino / I hear you knockin' / Little boy's dream / 2+2 (will never equal you) / Sit down I ain't ready yet / It's time to get up '
Diskografia > Siberia

SIBERIA Singlet: Trapetsi / Siberia (7", Discophon / Q Records QUUS 103, 1981) Konsertti / Amos maalaa (7", Discophon / Q Records QUUS 106, 1982) Hän / Trapetsi (live) (7", Poko PIS 119, 1983) Kirje / Älä mene pois (7", Amulet HOPE 11, 1984) Kyyneleet / Älä sano, että rakastat mua (7", Amulet HOPE 16) 1984
SIBERIA albumit:
SIBERIA (LP/MC, Poko PÄLP 43/POKS 43, 1983) Radalla | Hän | Meri | Nään jo vuoren | Namasta || Siperia | Lipasto | Sanoit että rakastat | Sivutoimessa
VALKOINEN VANKILA (LP/MC, Amulet WISH 6/WISHC 6, 1984) Valkoinen vankila | Kyyneleet | Löysin mantereen | Älä sano, että rakastat mua | Sunnuntai-aamu || Vuosien takaa | Kirje | Älä mene pois | Sirpaleita | Voin auttaa | Sankareiden juhla (On yö)
RAILO (CD, Also ALS-005, 1995) Siivet aukeaa | Rakkaus iskee aamuyöllä | Matkalla takaisin | Muistosi on murhaa | Tässä talossa | Tästä tulee hyvä yö | Goa | Voikukkaviini | Elämän aallot | Sue elää | Ennustusten jälkeen | Ajan läpi yön
SIBERIA: KEVÄT SAAPUU SIBERIAAN 1983-84 POKOCD 123 (2007) :1. Radalla2. Hän 3. Meri4. Nään jo vuoren5. Namasta 6. Siperia 7. Lipasto 8. Sanoit että rakastat 9.Sivutoimessa 10. Peli 11. Tähtitaivaan alla 12. Lumottua elämää 13. Kengissä hiekkaa 14. En jää ikkunaan 15. Jeanne D..Arc 16. Trapetsi
LIVE: KEIKALLA – SEINÄJOKI 10.3.1984 (PUUCD088, 2020) Lumottua elämää | Jeanne d’Arc | Voin auttaa | Muistosi on murhaa| | Meri | Löysin mantereen | Valkoinen vankila | En jää ikkunaan | Kirje | Tähtitaivaan alla | Älä mene pois | Kengissä hiekkaa | Siperia | Konsertti
EPt:
LUMOTTUA ELÄMÄÄ (12" EP, Poko KAL 007, 1984) Tähtitaivaan alla | Lumottua elämää | Kengissä hiekkaa | En jää ikkunaan .
RAKKAUS ISKEE AAMUYÖLLÄ (CD-EP, Also ALS-003, 1994) Rakkaus iskee aamuyöllä | Siivet aukeaa | Ennustusten jälkeen | Lipasto (live)
KOKOELMAT:
Summerparty", (Poko REPLAY 2) Kirje ("Suomi soi", LJLP 1043) Sirpaleita ("Suomi soi 2", LJLP 1049) Älä mene pois ("Suomi Rock'n Roll", Amulet WISH 4) ???("Huima lumous", AMC 1034) ???("Hitit", AMC 1042) Älä sano, että rakastat mua ("Rokin rakkaustarinat", Amulet WISH 8) Älä sano, että rakastat mua (JP-musiikki; Silver Blue SBLP 504, 1985) Älä sano, että rakastat mua ("Suosikit soimaan 2", LJLP 1053, 1985) Tähdenlennot ("Masters 1979-1986", Amulet WISH 15) Hän ("Suomi-Rock 1983", POKO CDROCK 83) .
Diskografia > Loisa

Albumit:
KUN MUUT OVAT MENNEET (Amulet WISH 11) 1986 Satamassa / Sininen huone / Mä seison sun rinnallas / Palaa takaisin / Muistan sinua taas / Pidätkö minusta kiinni / Keltapurjeinen laiva / Laiva ohoi! / Yöllä on silmät / Kun muut ovat menneet .
HÄMÄRÄN SYLISSÄ (MEGAMANIA MGM 2009) 1987 Rakastatko minua vielä / Hämärän sylissä / Helleaalto / Punainen polkupyörä / Etsin sinua / Kotona taas / Puhtaan valkeaa / Jaloa kultaa / katala nainen / Sydän on vapaa / Maailma laulaa / Näkemiin
LUUMUPUU (AMT AMTCD 2022) 1991 Viimeinen keidas / Niin kuin lasta pidetään / Tyttö jota rakastan / En kultaa saanut / Elämä virtaa / Jokin vanha sävelmä / Luumupuu / Taikayö / Valaslaulu / Odotin kylmät päivät, Bonus: Näkemiin Nina / Punainen polkupyörä .
LATITUDES:MUSIC FOR STILL PICTURES AND RELAXATION (JLCD 001, 2006) 1. Latitudes 2. Latitudes II 3. Evelyn Paints 4. Old photograph 5. Ennio's Dream 6.Old Bridge across Mustijoki River 7. Pile of memories 8. Baltica Happy! 9. Latitudes Spaces 10.Full of light
PELKÄÄMÄTTÄ (PRECDS09, 2021) 1.Auringonkukka 2. Käveltiin koko yö 3. Kerkyra 4.Kuin ennen 5. Laren ja Henkan häämarssi 6. Kuin ennen - reprise 7. Matkaaja. 8.Pelkäämättä 9. Kaukopuheluita kuutamolla 10. Pilvien ymmärtämistä
LOISA Singlet: Kun muut ovat menneet / Yöllä on silmät ( Amulet HOPE 23 ) 1985 Muistan sinua taas / Pidätkö minusta kiinni ( Amulet HOPE 26) 1986 Punainen polkupyörä / Jaloa kultaa (MEGAMANIA MGS 118) 1987 Näkemiin Nina / Missä meri kohtaa maan (MEGAMANIA MGS 123) 1987
Juozas Gruodis

Juozas Gruodis
Juozas Gruodis (1884–1948) oli liettualainen säveltäjä. Hän yhdisteli kansanmusiikin elementtejä moderneihin sävellystekniikoihin. Hän oli myös kapellimestari ja johtava sävellysopettaja.
Gruodis pääsi Moskovan konservatorioon syksyllä 1915. Vuodesta 1920 lähtien hän opiskeli säveltämistä Leipzigin konservatoriossa, jossa häntä opettivat Stephan Krehl, Paul Graener ja Sigfrid Karg-Elert. Saksassa Gruodis kehitti oman kansallisromanttisen tyylinsä. Hän palasi Liettuaan vuonna 1924. Hän työskenteli muun muassa Kaunasissa ja oli konservatorioiden kunniajäsen Latviassa ja Helsingissä. Neuvostomiehityksen alkuvuosina Gruodis sai virallista tunnustusta, mutta myös voimakasta kritiikkiä soitinsävellystensä "formalistisista" aineksista.
Gruodiksen tuotantoon kuuluu muun muassa kymmeniä pianoteoksia, kuorosävellyksiä, yksinlauluja, baletti ja sävellyksiä sinfoniaorkesterille.
Japanilainen mytologia

Japanilaisen mytologian luojajumalat Izanami ja Izanagi.
Japanilainen mytologia tarkoittaa muinaisten japanilaisten jumaltarustoa, legendoja ja uskomuksia. Vanhin ja tärkein japanilaisesta mytologiasta kertova kirja on Kojiki, johon on vuosisatojen ajan kerätty japanilaisten kansantarinoita. Toinen merkittävä japanilaisia uskomuksia sisältävä teos on Nihonshoki. Buddhalaisuuden, kungfutselaisuuden ja taolaisuuden levittyä Japaniin jumaltarusto menetti suurimman osan merkityksestään. Šintolaisuus kuitenkin sisältää useita siitä periytyneitä vaikutteita; muun muassa šintolaisia jumalia palvottiin alun perin japanilaisessa mytologiassa.
Yksi japanilaisen jumaltaruston merkittävimpiä uskomuksia oli muinainen myytti, jonka mukaan Japanin keisarisuku polveutuisi auringonjumalatar Amaterasusta. Vasta vuonna 1945 keisari Hirohito joutui liittoutuneiden vaatimuksesta tunnustamaan, ettei hän ollut jumalaista syntyperää.
Luominen

Izanagi (mies) ja Izanami (nainen), joiden ensimmäiset lapset, Hiruko (veden lapsi) ja Awashima (kalpea saari) olivat huonosti muodostuneita, eivätkä näin ollen olleet sopivia tehtäviinsä, lähettivät lapsensa laivalla merelle ja kääntyivät muiden jumalien puoleen kysyen, missä olivat tehneet väärin. Nämä vastasivat, että tavatessaan Izanamin ensi kertaa Izanagin olisi pitänyt puhua ensimmäisenä. Izanagi ja Izanami tottelivat neuvoa ja heidän tapaamisensa onnistui. Heidän tapaamisestaan syntyi Ōyashiman eli kahdeksan mahtavaa Japanin saarta.
Awazi
Iyo (myöhemmin Shikoku)
Ogi
Tsukushi (myöhemmin Kyūshū)
Iki
Tsushima
Sado
Yamato (myöhemmin Honshū)
(Hokkaido, Chishima ja Okinawa eivät kuuluneet Japaniin entisaikoina)
He loivat myös kuusi muuta saarta. Izanami kuitenkin kuoli synnyttäessään Kagutsuchia (tulen hallitsija). Vihoissaan Izanagi tappoi Kagutsuchin.
Yomi, kuolleiden varjoinen maa

Izanagi suri Izanamin kuolemaa ja lähti kohti Yomia, "kuolleiden varjoisaa maata". Yomin tukahduttava pimeys sai Izanagin kaipaamaan valoa ja elämää. Nopeasti hän lähti etsimään Izanamia ja löysikin hänet. Ensin Izanagi ei pystynyt kunnolla näkemään Izanamia, koska varjot peittivät hänet. Izanagi pyysi Izanamia palaamaan elävien maailmaan. Izanami kertoi, että oli jo liian myöhäistä: hän oli jo syönyt alamaailman ruokaa ja kuului nyt sinne. Hän ei enää pystyisi palaamaan ylös elävien pariin.
Izanagi oli järkyttynyt kuulemastaan vastauksesta, muttei suostunut antamaan periksi Izanamin pyynnölle jäädä Yomin pimeyteen. Izanami suostui vihdoin Izanagin pyyntöön palata elävien pariin, mutta pyysi tältä aikaa levätä ennen paluutaan ja pyysi ettei Izanagi tulisi hänen makuuhuoneeseensa hänen leponsa aikana. Izanagi suostui pyyntöön, mutta pitkän ajan jälkeen hän alkoi huolestua. Kun Izanami nukkui, Izanagi sytytti kampansa tuleen ja sen valon avulla meni tarkistamaan oliko Izanami kunnossa. Tulen valossa hän näki nyt ensi kertaa Izanamin kamalan muodon, joka ennen oli ollut niin kaunis. Nyt Izanami oli vain mädäntyvää lihaa ja ihoa, jossa madot ja muut oliot kulkivat.
Izanagi ei pystynyt kätkemään pelkoansa vaan juoksi ulos Izanamin makuuhuoneesta aikoen palata elävien maahan. Izanami heräsi ja lähti jahtaamaan Izanagia. Pitkän jahdin jälkeen Izanagi vihdoin pääsi takaisin elävien maahan ja työnsi painavan kiven Yomin sisäänkäynnille. Izanami huusi tukitun sisäänkäynnin takaa, että jos Izanagi nyt lähtisi, hän tappaisi 1 000 ihmistä joka päivä. Izanagi sen sijaan sanoi että tästä lähtien 1 500 ihmistä syntyy joka päivä.
Näin maailmaan tuli kuolema ylpeän Izanamin, Izanagin hylätyn vaimon aiheuttamana.
Aurinko, kuu ja meri

Tapauksen jälkeen Izanagi meni puhdistautumaan veteen pestäkseen itsensä. Monia jumalia syntyi hänen mennessään veteen mutta hänen pestessään kasvojaan syntyivät tärkeimmät jumalat:
Japanilaisten tärkeimpiä jumalia

Amanouzume – Aamunkoiton jumalatar
Amaterasu – Auringon jumalatar
Fūjin – Tuulen jumala
Hachiman – Sodan jumala
Inari – Hedelmällisyyden jumala
Izanagi – Luomisen ja elämän jumala
Izanami – Luomisen ja kuoleman jumalatar
Raijin – Ukkosen jumala
Ryūjin – Meren jumala
Susanoo – Myrskyn jumala
Tenjin – Koulutuksen jumala
Tsukuyomi – Kuun jumala
Aiheesta muualla

Wikimedia Commonsissa on kuvia tai muita tiedostoja aiheesta .